bg ru ru pl en ru uk bg ru ru ru bg bg en bg bg bg bg bg bg ru mk bg bg ru bg ru ru bg bg bg bg bg bg bg bg bg bg en en mk en bg en en en bg en en en en en en en bg en en en en fa en en en en de en bg de en en pl
place for food photography, recipes and travel
По света и у нас
Има дни, в които ми се готви много и различни неща. Някои рецепти изискват предварителни приготовления и специални продукти като сусамовия тахан, който купих от пазара в Красно село или бадемовото брашно от Биомаг за френските макарони (малки дребни сладки, не спагети). Обикновено си харесвам рецепта с един по-засукан продукт (повече от един ме побърква). Продуктите със странни имена (като агаве, елда, сумак, меласа) вече са достъпни могат да се намерят в големите супермаркети и био магазините.
Но има и такива дни, в които не ми се мисли, не ми се правят планове, акробатики и сложни маневри как да се добера до еди-кой си магазин, за да си набавя точно този продукт. Има дни, в които искам да приготвя нещо вкусно само с наличните ми оскъдни запаси и полузабравени продукти в хладилника. Днес е точно такъв ден. Един от онези дни. Всеки разполага със зимнина, я от баби или родители, някакво сладко или конфитюр. Точно сега е най-подходящото време да я оползотворите.
За днешната рецепта може да използвате каквото сладко, конфитюр или мармалад имате. Тази тарта става много хрупкава, лека и маслена.
110 гр. краве масло
1/2 ч.л. ванилова есенция
260 гр. брашно и допълнително за омесване
1 буркан сладко от малини (но може всякакво)
*ако използвате сладко от ядоги намалете захарта на 80 гр., за да не стане прекалено сладко;
1. В купа разбийте краве маслото и захарта. Маслото трябва да е на стайна температура (т.е. леко меко), за да се разбие добре на крем. Ако нямате време да го чакате, просто го сложете в микровълнова фурна за 10 секунди. Към сместа добавете яйцето, жълтъка и ваниловата есенция (тук може да видите, как да си приготвите домашна).
2. В друга купа смесете брашното, бакпулвер, солта. Към сухите съставки бавно добавете мокрите. Разбъркайте добре. Увийте полученото тесто в алуминиево фолио и оставете в хладилник, за 30-40 минути, за да се охлади и стегне маслото.
3. Отделяте 1/3 от тестото, което оставяте настрана. Другите 2/3 разстилате върху тавичка с диаметър 24 см. Тестото трябва да покрие както цялата тавичка така и ръбовете, ако трябва си помогнете с пръсти. Надупчете тестото с вилица на няколко места, за да може диша.
4. Разпределяте сладкото върху тестото.
5. Разточвате останалата част от тестото и с помощта на формички оформяте. Ако нямате можете просто да направите тестото на руло (големината не е от такова значение). Нарязвате го на филийки и ги поставяте една до друга върху сладкото.
6. Печете в предварително нагрята фурна на 180 C за 20-25 минути или докато придобие хубава кафява коричка.
Тартата е вкусна, дори и на следващия ден.
March 26, 2013 at 09:38
Прекрасни снимки и настроение! Как да не направи човек и рецептата?! 🙂
March 26, 2013 at 19:00
Мила благодаря! Значи блогът си е свършил работата 🙂
March 6, 2014 at 13:10
Shte ia napravia utre tazi “crostata”(in italian). A Gordost i Predrazsadatsi mi e liubiiiima kniga!
March 6, 2014 at 21:56
Мария, ще чакам коментар после 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.